John le Carré

John le Carré (født David John Moore Cornwell 19. oktober 1931 i Poole i Dorset i England, død 12. desember 2020) var en britisk-irsk forfatter som spesialiserte seg på spionromaner.

I løpet av 1950- og 1960-tallet arbeidet han for den britiske sikkerhetstjenesten MI5 og etterretningstjenesten MI6, og begynte å skrive romaner under pseudonym. Hans tredje roman, Spionen som kom inn fra kulden (The Spy Who Came In from the Cold, 1963), ble en internasjonal bestselger og har forblitt en av hans mest kjente romaner. Han forlot sikkerhetstjenesten og ble forfatter på fulltid.

I 1990 mottok han Helmerich-prisen som blir presentert årlig av Tulsa Library Trust. I 2008 rangerte den britiske avisen The Times ham på 22.-plass i en liste over de «50 største britiske forfattere siden 1945.» I 2011 mottok han Goethemedaljen, en årlig pris gitt av Goethe-Institut.

Liv og virke 

Fra 1948 til 1949 studerte han ved Universitetet i Bern i Sveits. Han fortsatte studiene ved Lincoln College ved University of Oxford. I 1956 fullførte han studiene med toppkarakterer. Fra 1957 til 1959 underviste han ved Eton College.

Han ble deretter tilknyttet den britiske utenrikstjenesten gjennom en femårsperiode. I denne perioden ble han rekruttert til Secret Intelligence Service (MI6). Mens han var der skrev han sin første roman; Telefon til avdøde (Call for the Dead). Hans første roman introduserer George Smiley som er hans etter hvert meget kjente romanhelt gjennom flere av hans bøker. Hans gjennombrudd som forfatter skjedde med Spionen som kom inn fra kulden (1963). Denne boken ble filmatisert i 1965 med Martin Ritt som regissør og Richard Burton i hovedrollen. Siden har mange av le Carrés bøker blitt filmatisert.

Bibliografi

Romaner 
  – Call for the Dead (Telefon til avdøde, oversatt av Lotte Holmboe, 1965) 
  – A Murder of Quality (Mord av klasse, oversatt av Eldor Martin Breckan, 1967)
  – The Spy Who Came In from the Cold (Spionen som kom inn fra kulden, oversatt av Lotte Holmboe, 1964)
  – The Looking Glass War (Speilkrigen, oversatt av Per A. Hartun, 1966)
  – A Small Town in Germany (En liten by i Tyskland, oversatt av Per A. Hartun, 1969)
  – The Naïve and Sentimental Lover
  – Tinker Tailor Soldier Spy (Muldvarpen, oversatt av Per A. Hartun, 1974)
  – The Honourable Schoolboy (Spionen som gikk sine egne veier, oversatt av Per A. Hartun, 1978)
  – Smiley's People (Den usynlige spion, oversatt av Per A. Hartun, 1980)
  – The Little Drummer Girl (Piken med trommestikkene, oversatt av Kjell Risvik; etterord av Haagen Ringnes, 1986)
  – A Perfect Spy (Den perfekte spion, oversatt av Kari og Kjell Risvik, 1986)
  – The Russia House (Russlands hus, oversatt av Kari og Kjell Risvik, 1989)
  – The Secret Pilgrim (Hemmelig pilegrim, oversatt av Tor Edvin Dahl, 1991)
  – The Night Manager (Nattportieren, oversatt av Kari og Kjell Risvik, 1994)
  – Our Game (Vårt eget spill, oversatt av Tor Edvin Dahl, 1995)
  – The Tailor of Panama (Skredderen i Panama, oversatt av Isak Rogde, 1997)
  – Single & Single, oversatt av Isak Rogde, 1999
  – The Constant Gardener (Den evige gartner, oversatt av Isak Rogde, 2001)
  – Absolute Friends (Absolutt venner, oversatt av Isak Rogde, 2003)
  – The Mission Song (Den gode tolk, oversatt av Isak Rogde, 2006)
  – A Most Wanted Man (Marionetten, oversatt av Isak Rogde, 2008)
  – Our Kind of Traitor (En forræder etter vårt hjerte, oversatt av Heidi Grinde, 2010)
  – A Delicate Truth (En delikat sannhet, oversatt av Heidi Grinde, 2013)
  – A Legacy of Spies (Spionenes arv, oversatt av Heidi Grinde, 2017)
  – Agent Running in the Field (En fri agent, oversatt av Heidi Grinde, 2020)

Faglitteratur 
 1991 1992 – The unbearable peace Den uutholdelige freden, oversatt av Kari og Kjell Risvik
 2016 2017 – The Pigeon Tunnel: Stories from My Life Duenes tunnel - historier fra mitt liv, selvbiografi, oversatt av Heidi Grinde

Priser og utmerkelser 
 The Somerset Maugham Award 1964
 The Gold Dagger 1963, for The Spy Who Came In From the Cold 
 The Edgar Award for Best Novel 1965, for The Spy Who Came In From the Cold 
 The James Tait Black Memorial Prize 1977, for The Honourable Schoolboy
 Mystery Writers of America's Grand Master Award 1984
 The Martin Beck Award 1986, for En perfekt spion (A Perfect Spy) 
 The Cartier Diamond Dagger 1989, for samlet forfatterskap
 Svenska Deckarakademins Grand Master-diplom 1989
 Palle Rosenkrantz-prisen 1991, for Den hemmelige pilegrim (The Secret Pilgrim) 
 Dagger of Daggers 2005, for The Spy Who Came In From the Cold  som den beste kriminalroman utgitt de siste 50 år
 British Book awards TV and Film Book of the Year 2006, for The Constant Gardener

Referanser

Eksterne lenker 
 
 
 
  Intervju med John le Carré av Malcolm Muggeridge for 1966 BBC TV
  Avskrift av intervju med David Cornwell (John le Carré) av Ramona Koval, The Book Show, ABC Radio National, om A Most Wanted Man, 19. november 2008
  Intervju, People Magazine, utgave for 13. september 1993
  «John le Carré's allegiances»: omtale i TLS av Michael Saler, september 2006
  BBCs nettsted for George Smiley

 
Engelske forfattere
Britiske krimforfattere
Engelskspråklige forfattere
Personer fra Poole